ddrg/super_eurlex huggingface dataset:
Kommissionens beslutning

af 19. oktober 2000

om ændring nr. 2 af beslutning 2000/528/EF om beskyttelsesforanstaltninger mod klassisk svinepest i Det Forenede Kongerige

(meddelt under nummer K(2000) 3048)

(EØS-relevant tekst)

(2000/651/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, og

ud fra følgende betragtninger:

(1) Der har været en række udbrud af klassisk svinepest i Det Forenede Kongerige.

(2) På grund af samhandelen med levende svin kan udbruddene udgøre en fare for andre medlemsstaters bestande.

(3) Ved Kommissionens beslutning 2000/528/EF(3), senest ændret ved beslutning 2000/542/EF(4), blev der i EF indført beskyttelsesforanstaltninger mod klassisk svinepest i Det Forenede Kongerige.

(4) Beslutning 2000/528/EF må ændres for anden gang for at tage hensyn til den epidemiologiske udvikling.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Bilag I i beslutning 2000/528/EF affattes som angivet i bilaget til denne beslutning.

Artikel 2

Artikel 2a i beslutning 2000/528/EF ophæves.

Artikel 3

I artikel 7 i beslutning 2000/528/EF ændres "15. oktober" til "15. november".

Artikel 4

Denne beslutning er rettet til medlemsstaterne.

Udfærdiget i Bruxelles, den 19. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 214 af 25.8.2000, s. 42.

(4) EFT L 231 af 13.9.2000, s. 12.

BILAG

"BILAG I

NORFOLK

SUFFOLK"
Kommissionens beslutning

af 13. oktober 2000

om listen over programmer for overvågning af BSE, hvortil der kan ydes EF-tilskud i 2001

(meddelt under nummer K(2000) 3035)

(2000/639/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved beslutning 94/370/EF(2), særlig artikel 24, stk. 5, og

ud fra følgende betragtninger:

(1) Ved udarbejdelsen af listen over programmer for overvågning af BSE, hvortil der kan ydes EF-tilskud i 2001, og fastsættelsen af procentsatsen og beløbet for tilskuddet til de enkelte programmer bør der både tages hensyn til hvert enkelt programs interesse for EF og de disponible bevillinger.

(2) Medlemsstaterne har givet Kommissionen alle de oplysninger, der gør det muligt for den at vurdere EF's interesse i at yde tilskud til programmerne for 2000.

(3) De programmer, der er opført på listen i denne beslutning, skal senere godkendes individuelt.

(4) Kommissionen har gennemgået hvert af de programmer, som medlemsstaterne har forelagt, såvel fra et veterinært som et finansielt synspunkt.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Der ydes et EF-tilskud i 2001 til de programmer for overvågning af BSE, der er opført i bilaget til denne beslutning.

2. For hvert af de i stk. 1 nævnte programmer er den foreslåede procentsats og EF-tilskuddet angivet i bilaget.

Artikel 2

Denne beslutning er rettet til medlemsstaterne.

Udfærdiget i Bruxelles, den 13. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EFT L 168 af 2.7.1994, s. 31.

BILAG

LISTE OVER PROGRAMMER FOR OVERVÅGNING AF BSE

Foreslået procentsats og EF-tilskud

>TABELPOSITION>
Rådets afgørelse

af 9. oktober 2000

om beskikkelse af et britisk medlem af Regionsudvalget

(2000/634/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til Rådets afgørelse af 26. januar 1998(1) om beskikkelse af medlemmerne af og suppleanterne til Regionsudvalget,

i betragtning af, at der er blevet en plads ledig som medlem af Regionsudvalget, efter at Lewis Shand SMITH er trådt tilbage, hvilket Rådet blev underrettet om den 10. juli 2000,

under henvisning til indstillingen fra den britiske regering -

TRUFFET FØLGENDE AFGØRELSE:

Eneste artikel

Hugh HALCRO-JOHNSTON beskikkes som medlem af Regionsudvalget som efterfølger for Lewis Shand SMITH for den resterende del af dennes mandatperiode, dvs. indtil den 25. januar 2002.

Udfærdiget i Luxembourg, den 9. oktober 2000.

På Rådets vegne

H. Védrine

Formand

(1) EFT L 28 af 4.2.1998, s. 19.
Kommissionens beslutning

af 29. september 2000

om ændring af beslutning 97/778/EF for at ajourføre listen over grænsekontrolsteder, der er godkendt til veterinærkontrol

(meddelt under nummer K(2000) 2747)

(EØS-relevant tekst)

(2000/622/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(1), særlig artikel 6, stk. 2,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(2), senest ændret ved direktiv 96/43/EF(3), særlig artikel 6, stk. 4, og

ud fra følgende betragtninger:

(1) I Kommissionens beslutning 97/778/EF(4), senest ændret ved beslutning 2000/501/EF(5), er der opstillet en liste over grænsekontrolsteder, som er godkendt til veterinærkontrol af levende dyr og animalske produkter fra tredjelande.

(2) Efter anmodning fra de engelske myndigheder og på grundlag af en EF-inspektion bør et grænsekontrolsted i Prestwick lufthavn optages på listen.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I bilaget til beslutning 97/778/EF ændres listen over grænsekontrolsteder for Det Forenede Kongerige ved tilføjelse af følgende angivelse:

>TABELPOSITION>

Artikel 2

Denne beslutning er rettet til medlemsstaterne.

Udfærdiget i Bruxelles, den 29. september 2000.

På Kommissionens vegne

David Byrne

Medlem af Kommissionen

(1) EFT L 24 af 30.1.1998, s. 9.

(2) EFT L 268 af 24.9.1991, s. 56.

(3) EFT L 162 af 1.7.1996, s. 1.

(4) EFT L 315 af 19.11.1997, s. 15.

(5) EFT L 200 af 8.8.2000, s. 61.
Kommissionens beslutning

af 11. oktober 2000

om ændring af beslutning 94/278/EF om listen over tredjelande, hvorfra medlemsstaterne tillader indførsel af en række produkter omhandlet i Rådets direktiv 92/118/EØF

(meddelt under nummer K(2000) 2978)

(EØS-relevant tekst)

(2000/611/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF og, for så vidt angår patogener, i direktiv 90/425/EØF(1), senest ændret ved beslutning 1999/724/EF(2), særlig artikel 10, stk. 2, litra a), og

ud fra følgende betragtninger:

(1) I Kommissionens beslutning 94/278/EF(3), senest ændret ved beslutning 98/597/EF(4), fastlægges en liste over tredjelande, hvorfra medlemsstater tillader indførsel af en række produkter omhandlet i Rådets direktiv 92/118/EØF.

(2) Myndighederne i Ecuador har anmodet om, at Ecuador optages på listen over tredjelande, hvorfra medlemsstaterne tillader indførsel af snegle til konsum. Fællesskabet har endnu ikke foretaget en kontrol på stedet. På baggrund af de sundhedsgarantier, myndighederne i Ecuador har givet, forekommer det imidlertid berettiget at optage Ecuador på listen. Denne beslutning vil kunne revideres afhængigt af resultatet af Fællesskabets fremtidige kontrol.

(3) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I del XI i bilaget til beslutning 94/278/EF indsættes følgende linje i overensstemmelse med den alfabetiske rækkefølge i ISO-koden:

">TABELPOSITION>"

Artikel 2

Denne beslutning er rettet til medlemsstaterne.

Udfærdiget i Bruxelles, den 11. oktober 2000.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 49.

(2) EFT L 290 af 12.11.1999, s. 32.

(3) EFT L 120 af 11.5.1994, s. 44.

(4) EFT L 286 af 23.10.1998, s. 59.
Kommissionens beslutning

af 13. oktober 2000

om visse beskyttelsesforanstaltninger mod kataralfeber hos får eller bluetongue i den selvstyrende region Balearerne i Spanien

(meddelt under nummer K(2000) 3061)

(EØS-relevant tekst)

(2000/624/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 3, og

ud fra følgende betragtninger:

(1) Den 10. oktober 2000 bekræftede Spanien over for Kommissionen, at der havde vist sig tilfælde af bluetongue i fårebesætninger på øerne Mallorca og Minorca i øgruppen Balearerne.

(2) For at undgå, at sygdommen spredes, har de spanske myndigheder forbudt, at der fra den selvstyrende region Balearernes område afsendes dyr af arter, der er modtagelige for bluetongue, herunder sæd, æg og embryoner af sådanne dyr.

(3) Bluetongue er opført på liste A hos Det Internationale Kontor for Epizootier. Udbredelsen af denne sygdom udgør en alvorlig fare for Fællesskabet og kunne få konsekvenser for samhandelen på internationalt plan.

(4) Af hensyn til klarheden og gennemsigtigheden anbefales det, at der på fællesskabsplan træffes foranstaltninger til at forebygge sygdommens spredning, særlig for så vidt angår afsendelse fra den selvstyrende region Balearernes område af dyr af arter, der er modtagelige for bluetongue, herunder sæd, æg og embryoner af sådanne dyr. Disse foranstaltninger tilgodeser de foranstaltninger, de spanske myndigheder allerede har truffet.

(5) I afventning af mødet i Den Stående Veterinærkomité og i samarbejde med den pågældende medlemsstat bør Kommissionen træffe midlertidige beskyttelsesforanstaltninger for så vidt angår afsendelse af levende dyr af modtagelige arter fra den selvstyrende region Balearernes område -

VEDTAGET FØLGENDE BESLUTNING:

Artikel 1

Spanien forbyder afsendelse fra den selvstyrende region Balearernes område af levende dyr af arter, der er modtagelige for bluetongue, og af sæd, æg og embryoner af sådanne dyr.

Artikel 2

Medlemsstaterne ændrer de foranstaltninger, de anvender for samhandelen, således at de bliver i overensstemmelse med denne beslutning, og underretter straks Kommissionen herom.

Artikel 3

Denne beslutning tages op til fornyet overvejelse på baggrund af udviklingen i situationen og de undersøgelser, de spanske myndigheder foretager.

Denne beslutning tages op til fornyet overvejelse på mødet i Den Stående Veterinærkomité, planlagt til den 18. oktober 2000.

Artikel 4

Denne beslutning er rettet til medlemsstaterne.

Udfærdiget i Bruxelles, den 13. oktober 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.
Kommissionens beslutning

af 29. september 2000

om ændring af Rådets beslutning 79/542/EØF om opstilling af en liste over de tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter, for at tage hensyn til nogle aspekter vedrørende Chile

(meddelt under nummer K(2000) 2748)

(EØS-relevant tekst)

(2000/623/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved direktiv 97/79/EF(2), særlig artikel 3, og

ud fra følgende betragtninger:

(1) Ved Rådets beslutning 79/542/EØF(3), senest ændret ved Kommissionens beslutning 2000/236/EF(4), blev der opstillet en liste over tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter.

(2) Efter Fællesskabets veterinærbesøg ser det ud til, at Chile har tilstrækkelig velstrukturerede og velorganiserede veterinærtjenester.

(3) Chile har i de sidste 24 måneder har været fri for mund- og klovesyge og i de sidste 12 måneder for vesikulær stomatitis, klassisk svinepest, afrikansk svinepest, smitsom lammelse hos svin (Teschener-syge), smitsomt blæreudslæt hos svin og vesikulært exanthem, og der er ikke blevet vaccineret mod nogen af disse sygdomme i de sidste 12 måneder, og indførsel af dyr, der er blevet vaccineret mod mund- og klovesyge og klassisk svinepest, er forbudt.

(4) Chile skal optages på listen over tredjelande, hvorfra medlemsstaterne tillader indførsel af levende svin og svinekød.

(5) Bilaget til beslutning 79/542/EØF bør ændres tilsvarende.

(6) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Del 1 i bilaget til beslutning 79/542/EØF afløses af bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 29. september 2000.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EFT L 24 af 30.1.1998, s. 31.

(3) EFT L 146 af 14.6.1979, s. 15.

(4) EFT L 74 af 23.3.2000, s. 19.

BILAG

"BILAG

Indførslerne skal opfylde de krav, der gælder for dyresundhed og folkesundhed

Del 1

Levende dyr, fersk kød og kødprodukter

>TABELPOSITION>"
Kommissionens beslutning

af 30. oktober 2000

om godkendelse af beredskabsplaner for bekæmpelse af aviær influenza og Newcastle disease

(meddelt under nummer K(2000) 3136)

(EØS-relevant tekst)

(2000/680/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/40/EØF af 19. maj 1992 om fællesskabsforanstaltninger til bekæmpelse af aviær influenza(1), senest ændret ved akten vedrørende Østrigs, Sveriges og Finlands tiltrædelse, særlig artikel 17, stk. 4,

under henvisning til Rådets direktiv 92/66/EØF af 14. juli 1992 om fællesskabsforanstaltninger til bekæmpelse af Newcastle disease(2), senest ændret ved akten vedrørende Østrigs, Sveriges og Finlands tiltrædelse, særlig artikel 21, stk. 4, og

ud fra følgende betragtninger:

(1) Aviær influenza og Newcastle disease er begge sygdomme, der berører aviære arter.

(2) De minimumskriterier, der skal anvendes ved udarbejdelsen af beredskabsplaner til bekæmpelse af aviær influenza og Newcastle disease, findes i henholdsvis bilag VI til direktiv 92/40/EØF og bilag VII til direktiv 92/66/EØF.

(3) De minimumskriterier for beredskabsplanerne, der findes i de to ovennævnte bilag, er identiske.

(4) Den sygdomsbekæmpelse, der skal finde sted ved udbrud af aviær influenza eller Newcastle disease, følger de samme principper og involverer fjerkræproducenter, slagterier og destruktionsanstalter, dyrlæger i marken og diagnoselaboratorier. Det er derfor muligt at forberede en beredskabsplan, der på samme tid omfatter aviær influenza og Newcastle disease.

(5) Nogle medlemsstater har forelagt nationale beredskabsplaner til godkendelse, og planerne opregner og specificerer de foranstaltninger, der skal gennemføres ved udbrud af aviær influenza eller Newcastle disease.

(6) En gennemgang af disse planer viser, at de opfylder de fastsatte minimumskriterier og vil gøre det muligt at opfylde målsætningen, hvis de gennemføres effektivt.

(7) Medlemsstaterne skal gennemføre studier med scenarioer og simulation for at sikre planernes effektivitet.

(8) Medlemsstaterne har pligt til regelmæssigt at ajourføre planerne.

(9) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

De beredskabsplaner for bekæmpelse af aviær influenza og Newcastle disease, der er forelagt af de i bilaget nævnte medlemsstater, godkendes.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. oktober 2000.

På Kommissionens vegne

David Byrne

Medlem af Kommissionen

(1) EFT L 167 af 22.6.1992, s. 1.

(2) EFT L 260 af 5.9.1992, s. 1.

BILAG

Finland

Grækenland

Irland

Luxembourg

Nederlandene

Portugal

Spanien

Sverige

Tyskland

Østrig
Kommissionens beslutning

af 7. november 2000

om beskyttelsesforanstaltninger mod bluetongue på Sicilien og i Calabrien i Italien

(meddelt under nummer K(2000) 3194)

(EØS-relevant tekst)

(2000/685/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10, stk. 4, og

ud fra følgende betragtninger:

(1) Den 16. oktober 2000 bekræftede de italienske myndigheder nogle tilfælde af bluetongue på Sicilien og i Calabrien.

(2) Efter nogle udbrud på Sardinien vedtog Kommissionen beslutning 2000/598/EF(3) om beskyttelsesforanstaltninger mod bluetongue på Sardinien i Italien.

(3) I betragtning af situationen på Sicilien og i Calabrien skal samme foranstaltninger gælde for de to nyligt smitteramte regioner.

(4) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Italien forbyder forsendelse af dyr af arter, der er modtagelige for bluetongue (enhver drøvtyggende art), fra regionerne Sicilien og Calabrien.

Artikel 2

Medlemsstaterne ændrer deres handelsforanstaltninger for at bringe dem i overensstemmelse med denne beslutning. De underretter straks Kommissionen herom.

Artikel 3

Denne beslutning tages op til fornyet overvejelse på baggrund af udviklingen i situationen og resultatet af de undersøgelser, som de italienske myndigheder har sat i gang. Beslutningen anvendes indtil den 30. november 2000.

Artikel 4

Denne beslutning er rettet til Medlemsstaterne.

Udfærdiget i Bruxelles, den 7. november 2000.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 253 af 7.10.2000, s. 47.
Europa-Parlamentets afgørelse

af 13. april 2000

om decharge til Kommissionen for gennemførelsen af Det Europæiske Kul- og Stålfællesskabs (EKSF) budget for regnskabsåret 1998

(2000/468/EF)

EUROPA-PARLAMENTET,

der henviser til Revisionsrettens beretning om EKSF's årsregnskab pr. 31. december 1998(1),

der henviser til Revisionsrettens årsberetning vedrørende EKSF for regnskabsåret 1998 (inklusive revisionserklæringen vedrørende EKSF), med Kommissionens svar (C5-0153/2000)(2)

der henviser til Revisionsrettens særberetning nr. 3/99 om Kommissionens forvaltning og kontrol af rentegodtgørelser, med Kommissionens svar(3)

der henviser til EKSF-traktaten, særlig artikel 78 g,

der henviser til forretningsordenens artikel 93 og bilag V,

der henviser til betænkning fra Budgetkontroludvalget (A5-0092/2000),

1) foreslår, at der meddeles Kommissionen decharge for gennemførelsen af EKSF's budget for regnskabsåret 1998, men forlanger, at der inden den 15. august 2000 forelægges følgende rapporter:

a) en rapport fra OLAF om opfølgningen af de påstande om svig, som Kommissionen modtog meddelelse om i november 1998, og som fremsendtes til det italienske Guardia di Finanza i oktober 1999

b) en evalueringsrapport fra Kommissionen om bygninger, der er erhvervet for EKSF-midler, herunder kriterier for og nærmere oplysninger om, hvorfor og hvorledes bygningerne er erhvervet og afhændet

c) en evalueringsrapport fra Kommissionen om lån ydet af EKSF-midler til tjenestemænd, herunder kriterier for og nærmere oplysninger om, hvem der traf afgørelse om tildeling af disse lån samt modtagernes stillingskategori og nationalitet.

2) pålægger sin formand at sende denne afgørelse og beslutningen med bemærkningerne til Rådet, Kommissionen, Revisionsretten, Det Rådgivende Udvalg for EKSF og de øvrige institutioner samt at sørge for, at de offentliggøres i De Europæiske Fællesskabers Tidende (L-udgaven).

Julian Priestley

Generalsekretær

Nicole Fontaine

Formand

(1) EFT C 240 af 25.8.1999, s. 24.

(2) EFT C 338 af 25.11.1999.

(3) EFT C 217 af 29.7.1999.
Kommissionens beslutning

af 18. oktober 2000

om ændring af beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

(meddelt under nummer K(2000) 3034)

(EØS-relevant tekst)

(2000/669/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 93/5/EØF af 25. februar 1993 om bistand til Kommissionen og samarbejde fra medlemsstaternes side ved den videnskabelige gennemgang af spørgsmål vedrørende levnedsmidler(1), særlig artikel 3, og

ud fra følgende betragtninger:

(1) Kommissionens beslutning 94/458/EF(2) fastsætter regler for forvaltningen af det videnskabelige samarbejde mellem mellemsstaterne og Kommissionen vedrørende levnedsmidler.

(2) I Kommissionens beslutning 94/652/EF(3) er der fastsat en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler. I artikel 3 i direktiv 93/5/EØF er det fastsat, at der skal ske en ajourføring af oversigten og fordelingen af opgaverne mindst hver sjette måned.

(3) Oversigten over opgaverne skal udarbejdes og ajourføres under hensyntagen til behovet for sundhedsbeskyttelse inden for Fællesskabet samt til kravene i fællesskabslovgivningen inden for levnedsmiddelsektoren.

(4) Opgaverne skal fordeles på grundlag af den videnskabelige ekspertise og de til rådighed stående ressourcer i medlemsstaterne, navnlig i de institutter, som deltager i det videnskabelige samarbejde.

(5) De i denne beslutning fastsatte foranstaltninger er i overensstemmelse med udtalelse fra Den Stående Levnedsmiddelkomité -

VEDTAGET FØLGENDE BESLUTNING:

Artikel 1

Bilaget til beslutning 94/652/EF om udarbejdelse af en oversigt over og fordeling af opgaverne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler affattes som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. oktober 2000.

På Kommissionens vegne

David Byrne

Medlem af Kommissionen

(1) EFT L 52 af 4.3.1993, s. 18.

(2) EFT L 189 af 23.7.1994, s. 84.

(3) EFT L 253 af 29.9.1994, s. 29.

BILAG

Oversigt over opgaver, der skal udføres af medlemsstaterne inden for rammerne af samarbejdet fra medlemsstaternes side ved den videnskabelige gennemgang af spørgsmål vedrørende levnedsmidler

>TABELPOSITION>